Sekolah Menengah Kebangsaan Rapat Setia

Sekolah Menengah Kebangsaan Rapat Setia merupakan Sekolah Transformasi 2025 kohort 4.0 yang mengutamakan kemenjadian murid dalam setiap bidang dengan memperkasakan inovasi disamping mementingkan faktor kepimpinan berkesan, guru berkualiti dengan melaksanakan PdPc alaf 21 serta penglibatan ibu bapa dan komuniti.)

Pada 2020, Sekolah Menengah Kebangsaan Rapat Setia memiliki 345 pelajar lelaki dan 241 pelajar perempuan, menjadikan jumlah keseluruhan murid seramai 586 orang. Ia mempunyai seramai 66 orang guru.

Sejarah 

Bangunan sekolah telah siap dibina pada Februari 2002. Jabatan Pelajaran Negeri Perak telah melantik Tn. Hj. Mat Jaafar b. Mat Zain sebagai "care taker" untuk menguruskan pembukaan sekolah. Pendaftaran pelajar bermula pada 1 Jun 2002.

Pada 5 Jun 2002, sekolah mula beroperasi secara rasmi dengan kendalian oleh 22 orang kakitangan akademik dan 7 orang staf bukan akademik. Bilangan murid pada peringkat awal berjumlah 368 orang dengan pembelajaran dilaksanakan dalam 12 buah bilik darjah.

Pada tahun 2003, Pn. Norizam bt. Hussin telah dilantik sebagai Pengetua SMK Rapat Setia yang pertama. Pengetua SMK Rapat Setia yang kedua adalah Puan Hajah Zainab bt. Mat Hashim yang memulakan tugas beliau pada 1 Oktober 2006 sehingga 1 Ogos 2008. SMK Rapat Setia seterusnya diterajui pula oleh Tn. Hj. Zawi b. Yahya sebagai pengetua ketiga sehingga 31 Jun 2009. Datin Hjh. Siti Zabidah binti Setia selaku pengetua ke empat mentadbir bermula 1 Julai 2009 sehingga 28 Februari 2018.

Kini SMK Rapat Setia ditadbir oleh Pn. Khalilah binti Za'aba selaku Pengetua dengan dibantu oleh Penolong Kanan Pentadbiran Ustaz Mohammad Rosli bin Ahmad, Penolong Kanan Hal Ehwal Murid Pn. Sharifah Kholiza binti Syed Aziz dan Penolong Kanan Kokurikulum Pn. Norsa'adah binti Abdullah.

Pencapaian 
Sekolah Transformasi 2025 Kohort 4.0.

Program Mini Ulul Albab tahun 2020.

2 Pingat Emas Kejohanan Taekwando 4th Heros International Hero peringkat Antarabangsa tahun 2019.

G Mobile Esquarda Esports (KPTM Edufest 2019) peringkat Kebangsaan. (Batch 04)

Johan ICT Challenge Category E-Content Presentation peringkat Kebangsaan tahun 2019.

Mewakili negeri Perak dalam Pertandingan Puisi dan Lagu Peringkat Kebangsaan 2011 yang telah diadakan di Sarawak.

Alamat
Sekolah Menengah Kebangsaan Rapat Setia
Jalan Tenaga, Rapat Setia 
31350, Ipoh
Perak,  
Telefon =  6053113385
Fax       = 6053127284
Web = gg.gg/smkrapatsetia
Facebook/ Instagram? Twitter = @smkrapatsetia

Pautan luar 
 Sekolah Menengah Kebangsaan Rapat Setia

Rapat Setia
Rapat Setia